Source: https://csm-suceava.ro/volei/item/311-sucevenii-termina-turul-de-campionat-pe-teren-propriu-cu-csm-ramnicu-sarat
Timestamp: 2020-04-05 03:41:46+00:00

Document:
Clubul Sportiv Municipal Suceava - Sucevenii termină turul de campionat pe teren propriu, cu CSM Râmnicu Sărat
CSM Suceava s-a clasat pe locul 3 la un turneu din Ucraina
Sucevenii termină turul de campionat pe teren propriu, cu CSM Râmnicu Sărat
Sâmbătă, de la ora 11.00, echipa de volei seniori a Clubului Sportiv Municipal Suceava va încheia turul de campionat din Divizia A2 – Seria Est cu o partidă în faţa propriilor suporteri, la sala Unirea, în compania echipei CSM Râmnicu Sărat. Sucevenii sunt în căutarea celei de-a doua victorii din acest sezon, unul în care au făcut meciuri bune în compania celor trei echipe ce luptă pentru promovare şi, chiar dacă au pierdut, au avut de două ori şansa de a conduce cu 2 – 1 la seturi, iar în ultima etapă, la Rapid au avut parte de un arbitraj ciudat, fiind întorşi în teren, după ce-au câştigat primul set. Oaspeţii de la Râmnicu Sărat vin la Suceava după ce în cele patru meciuri au reuşit să câştige doar un set, la CTF Mihai I Bucureşti, echipă pe care elevii antrenorului jucător Tudor Orăşanu au învins-o fără probleme în Capitală.
„În acest ultim meci din tur ne dorim să câştigăm cât mai clar, adică cu 3 – 0 sau 3 – 1, mai ales că jucăm pe teren propriu. În plus, sperăm ca la acest meci să avem posibilitatea să folosim cât mai mult jucătorii tineri, o parte din ei fiind încă juniori, voleibalişti ce au nevoie de meciuri pentru a creşte în valoare şi experienţă. Din câte ştiu, adversarii noştri au o echipă în care se regăsesc câţiva jucători cu experienţă, dar şi mulţi jucători foarte tineri de la juniori, la fel ca noi”, a explicat antrenorul jucător al echipei CSM Suceava, Tudor Orăşanu.
Echipa locală va avea o pauză de aproape o lună de zile între tur şi retur, pe 9 decembrie urmând să dispute ultimul meci oficial din acest an pe teren propriu, cu CTF Mihai I Bucureşti.
CTF Mihai I Bucureşti – VCM Piatra Neamţ
CSM Suceava – CSM Râmnicu Sărat
CSU Ştiinţa Bucureşti – CS Rapid Bucureşti
T C C1 P P1 Pct.
1. CS Rapid Bucureşti 4 4 0 0 0 12
2. CSU Ştiinţa Bucureşti 4 3 0 0 1 9
3. VCM Piatra Neamţ 4 3 0 0 1 9
4. CSM Suceava 4 1 0 0 3 3
5. CTF Mihai I Bucureşti 4 1 0 0 3 3
6. CSM Râmnicu Sărat 4 0 0 0 4 0
Mai multe din această categorie: « CSM Suceava întâlneşte una din candidatele la promovare, VCM Piatra Neamţ	CSM Suceava a încheiat turul cu o victorie pe teren propriu »

References: CSM 

CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
	CSM